title: Директива на Комисията от 30 октомври 1990 година за привеждане в съответствие с техническия прогрес на Директива 77/649/ЕИО на Съвета за сближаване на законодателствата на държавите-членки относно зрителното поле на водачите на моторни превозни средства

text:
               13/ 10

               BG

               Официален вестник на Европейския съюз

               35

         31990L0630

               L 341/20

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА КОМИСИЯТА

   от 30 октомври 1990 година
   за привеждане в съответствие с техническия прогрес на Директива 77/649/ЕИО на Съвета за сближаване на законодателствата на държавите-членки относно зрителното поле на водачите на моторни превозни средства
   (90/630/ЕИО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 77/649/ЕИО на Съвета от 27 септември 1977 г. за сближаване на законодателствата на държавите-членки относно зрителното поле на водачите на моторни превозни средства (1), последно изменена с Директива 88/366/ЕИО на Комисията (2), и по-специално член 5 от нея,
   като има предвид, че благодарение на придобития опит в съответната област и като се отчита съвременното състояние на техниката, понастоящем е целесъобразно да се определи по-точно изпитвателната процедура, посочена в приложение III към Директива 77/649/ЕИО, и по-конкретно, да се приведе в съответствие с последните постижения на Икономическата комисия за Европа на Обединените нации;
   като има предвид, че разпоредбите на настоящата директива са в съответствие със становището на Комитета по привеждане в съответствие с техническия прогрес на директивите за премахване на техническите пречки пред търговията с моторни превозни средства,
   ПРИЕ НАСТОЯЩАТА ДИРЕКТИВА:
   Член 1
   Приложение III към Директива 77/649/ЕИО се изменя в съответствие с приложението към настоящата директива.
   Член 2
   1.   От 1 май 1991 г. държавите-членки не могат на основания, свързани със зрителното поле:

               —

               да отказват, по отношение на типа превозно средство, да издават типово одобрение на ЕИО или да издават копие от сертификата, предвиден в член 10, параграф 1, последното тире от Директива 70/156/ЕИО (3), или да издават национално типово одобрение; или

               —

               да забраняват въвеждането в експлоатация на превозни средства,

         когато зрителното поле на водачите на такъв тип превозно средство или на такива превозни средства е определено в съответствие с Директива 77/649/ЕИО, изменена с настоящата директива.
   2.   От 1 октомври 1991 г. държавите-членки:

               —

               прекратяват издаването на копие от сертификата, предвиден в член 10, параграф 1, последното тире от Директива 70/156/ЕИО по отношение на тип превозно средство, за което зрителното поле на водача не е определено в съответствие с Директива 77/649/ЕИО, изменена с настоящата директива,

               —

               могат да отказват да издават национално типово одобрение за тип превозно средство, за което зрителното поле на водача не е определено в съответствие с Директива 77/649/ЕИО, изменена с настоящата директива.

         Член 3
   Държавите-членки въвеждат в сила разпоредбите, необходими, за да се съобразят с настоящата директива, преди 1 май 1991 г. Те незабавно информират Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   Адресати на настоящата директива са държавите-членки.

      Съставено в Брюксел на 30 октомври 1990 година.

            За Комисията

         Martin BANGEMANN

            Заместник-председател

      (1)  ОВ L 267, 19.10.1977 г., стр. 1.

      (2)  ОВ L 181, 12.7.1988 г., стр. 40.

      (3)  ОВ L 42, 23.2.1970 г., стр. 1.
   ПРИЛОЖЕНИЕ
   Приложение III към Директива 77/649/ЕИО се заменя със следното:
   „
         Приложение III
         ПРОЦЕДУРА ЗА ОПРЕДЕЛЯНЕ НА ТОЧКАТА Н И ДЕЙСТВИТЕЛНИЯ ЪГЪЛ НА ТОРСА ЗА МЕСТАТА ЗА СЯДАНЕ В МОТОРНИ ПРЕВОЗНИ СРЕДСТВА
         1.   ЦЕЛ
         Процедурата, описана в настоящото приложение, се използва, за да се определят местоположението на точката Н и действителният ъгъл на торса за едно или няколко места за сядане в моторно превозно средство и за да се провери зависимостта на измерените данни спрямо проектните спецификации, представени от производителя на превозното средство (1).
         2.   ОПРЕДЕЛЕНИЯ
         По смисъла на настоящото приложение:
         2.1.   „Еталонни данни“ означава една или няколко от следните характеристики на едно място за сядане:
         2.1.1.   точката Н и точката R и тяхната зависимост,
         2.1.2.   действителния ъгъл на торса и проектния ъгъл на торса и тяхната зависимост.
         2.2.   „Машина за определяне на триизмерната точка Н“ (3 DH машина) означава устройството, използвано за определяне на точките Н и действителните ъгли на торса. Това устройство е описано в допълнение 1 към настоящото приложение;
         2.3.   „Точка Н“ е центърът на въртене на торса и бедрото на 3 DН машината, която е инсталирана върху седалката на превозното средство в съответствие с параграф 4 по-долу. Точката Н се намира в центъра на централната линия на устройството, която е разположена от двете страни на нониусите на точката Н от двете страни на 3 DН машината. Теоретично точката Н съответства на точката R (за допуски виж точка 3.2.2 по-долу). След като е определена в съответствие с процедурата, описана в параграф 4, точката Н се приема за фиксирана по отношение на структурата на долната част на седалката и за подвижна, когато седалката се регулира;
         2.4.   „Точка R“ или „еталонна точка на сядане“ е проектната точка, определена от производителя на превозното средство за всяко място за сядане и установена по отношение на триизмерната координатна система;
         2.5.   „Линия на торса“ означава централната линия на лоста на 3 DН машината, когато лостът е в крайно задно положение;
         2.6.   „Действителен ъгъл на торса“ е ъгълът, измерен между вертикалната линия, преминаваща през точка Н, и линията на торса, като се използва ставният механизъм на задния ъгъл върху 3 DН машината. Действителният ъгъл на торса теоретично съответства на проектния ъгъл на торса (за допуски виж точка 3.2.2 по-долу);
         2.7.   „Проектен ъгъл на торса“ е ъгълът, измерен между вертикалната линия, преминаваща през точка R, и линията на торса, поставен в положение, което отговаря на проектното положение на облегалката на седалката, определено от производителя на превозното средство;
         2.8.   „Централна равнина на пътника“ (ЦРП) означава средната равнина на 3 DН машината, разположена върху всяко определено място за сядане; тя се представлява от координатата на точката Н по ординатата Y. За самостоятелните седалки централната равнина на седалката съвпада с централната равнина на пътника. За останалите седалки централната равнина на пътника се посочва от производителя.
         2.9.   „Триизмерна координатна система“ означава системата, описана в допълнение 2 към настоящото приложение;
         2.10.   „Репери“ са физически точки (дупки, повърхнини, белези или вдлъбнатини) по корпуса на превозното средство, определени от производителя;
         2.11.   „Разположение на превозното средство за измерване“ означава положението на превозното средство според координатите на реперите в триизмерната координатна система.
         3.   ИЗИСКВАНИЯ
         3.1.   Представяне на данните
         За всяко място за сядане, за което се изискват еталонни данни, за да се докаже съответствие с разпоредбите на настоящата директива, се представят всички или подходящ набор от следните данни под формата, посочена в допълнение 3 към настоящото приложение:
         3.1.1.   координатите на точка R, отнесени към триизмерната координатна система;
         3.1.2.   проектният ъгъл на торса;
         3.1.3.   всички показатели, необходими за регулиране на седалката (когато е регулируема) към измервателната позиция, определена в точка 4.3 по-долу.
         3.2.   Зависимост между измерените данни и проектните спецификации
         3.2.1.   Координатите на точката Н и стойността на действителния ъгъл на торса, определен в съответствие с процедурата на точка 4 по-долу, се сравняват съответно с координатите на точка R и стойността на проектния ъгъл на торса, определен от производителя на превозното средство.
         3.2.2.   Относителното положениe на точката R и точката Н и зависимостта между проектния ъгъл на торса и действителния ъгъл на торса отговарят на изискванията към въпросното място за сядане, когато точката Н, както е определена от координатите ѝ, се намира в квадрат със страна 50 мм, с хоризонтални и вертикални страни, чиито диагонали се пресичат в точката R, и когато действителният ъгъл на торса е в рамките на 5° от проектния ъгъл на торса.
         3.2.3.   Когато се спазени тези условия, точката R и проектният ъгъл на торса се използват за доказване на съответствието с разпоредбите на настоящата директива.
         3.2.4.   Когато точката Н или действителният ъгъл на торса не отговарят на изискванията на точка 3.2.2 по-горе, точката Н и действителният ъгъл на торса се определят още два пъти (общо три пъти). Условията на точка 3.2.3 по-горе се прилагат, ако резултатите от две от тези три операции отговарят на изискванията.
         3.2.5.   Ако резултатите на най-малко две от трите операции, описани в точка 3.2.4 по-горе, не отговарят на изискванията на точка 3.2.2 по-горе, или ако не може да се извърши проверка, защото производителят на превозното средство не е предоставил информация относно местоположението на точката R или проектния ъгъл на торса, се използва инерционният център на трите измерени точки или средната стойност на трите измерени ъгъла и се счита за приложим във всички случаи, когато в настоящата директива се споменават точката R или проектният ъгъл на торса.
         4.   ПРОЦЕДУРА ЗА ОПРЕДЕЛЯНЕ НА ТОЧКАТА Н И ДЕЙСТВИТЕЛНИЯТ ЪГЪЛ НА ТОРСА
         4.1.   Превозното средство се подготвя по преценка на производителя при температура от 20 ± 10 °С, за да може материята на седалката да достигне стайна температура. Когато върху седалката, която предстои да се провери, не е сядано никога, се поставя човек или устройство с тегло от 70 до 80 кг, два пъти за по една минута, за да се огънат подложката и облегалката. По искане на производителя всички комплекти седалки трябва да останат натоварени най-малко в продължение на 30 минути преди инсталиране на 3 DH машината.
         4.2.   Превозното средство се разполага за измерване, както е посочено в точка 2.11 по-горе.
         4.3.   Седалката, ако е регулируема, първо се регулира на най-задното нормално положение за управление или за използване, както е определено от производителя на превозното средство, като се взема предвид единствено надлъжното регулиране на седалката, и се изключва ходът на седалката, използван в други случаи освен за управление или нормално използване. При наличие на други режими за регулиране на седалката (вертикално, ъглово, регулиране на облегалка и т.н.) те се настройват в положението, посочено от производителя на превозното средство. При окачени седалки вертикалното положение е постоянно определено в съответствие с нормалното положение на управление, както е посочено от производителя.
         4.4.   Площта на мястото за сядане, която влиза в контакт с 3 DH машината, се покрива с памучен муселинов плат с подходящ размер и структура, определен като обикновена памучна тъкан с 18,9 нишки на квадратен сантиметър и тегло 0,228 кг/м2, или с плетен или нетъкан текстил със същите характеристики.
         Когато се провежда изпитание на седалка извън превозното средство, подът, върху който се поставя седалката, трябва да притежава същите основни характеристики (2), като пода на превозното средство, върху който седалката е предназначена да се ползва.
         4.5.   Комплектът седалка и облегалка на 3 DH машината се поставя така, че централната равнина на пътника (ЦРП) да съвпада с централната равнина на 3 DH машината. По искане на производителя 3 DH машината може да бъде преместена навътре в превозното средство спрямо ЦРП, ако 3 DH машината е разположена в такова външно положение, при което краят на седалката не позволява нивелиране на 3 DH машината.
         4.6.   Комплектите стъпала и долната част на краката се прикачат към седалището на машината отделно или като се използва комплектът с Т-образен лост и долни крака. Линията, преминаваща през нониусите на точката Н, трябва да е успоредна на земята и перпендикулярна на надлъжната централна равнина на седалката.
         4.7.   Стъпалата и краката на 3 DH машината се регулират, както следва:
         4.7.1.   Места, определени за сядане: водач и пътник, седящ отпред встрани
         4.7.1.1.   Стъпалата и краката на комплекта се придвижват напред по такъв начин, че стъпалата да заемат естествено положение върху пода, ако е необходимо между педалите за управление. Когато е възможно, лявото стъпало се поставя приблизително на същото разстояние от лявата страна на централната равнина на 3 DH машината, на каквото е дясното стъпало от дясната страна. Нивото на градусомера, с който се проверява напречното насочване на 3 DH машината, се привежда в хоризонтално положение, като при необходимост, седалището на машината се регулира отново, или като краката и стъпалата на комплекта се регулират назад. Линията, преминаваща през нониусите на точката Н, се запазва в перпендикулярно положение спрямо надлъжната централна равнина на седалката.
         4.7.1.2.   Ако левият крак не може да бъде поставен успоредно на десния и структурата не може да го поддържа, той се премества, докато получи опора. Подреждането на нониусите се запазва.
         4.7.2.   Места, определени за сядане: отзад встрани
         При задни или допълнителни седалки краката се разполагат според указанията на производителя. Ако в този случай краката почиват върху части от пода с неравна височина, кракът, който първи допира предната седалка, трябва да служи за еталон, а другият крак се разполага по начин, при който нивото на градусомера, който показва напречното насочване на седалката на устройството, е хоризонтално.
         4.7.3.   Други места, определени за сядане:
         Следва се общата процедура, посочена в точка 4.7.1 по-горе, с изключение на това, че краката се поставят според указанията на производителя на превозното средство.
         4.8.   Поставят се тежестите на долните части на краката и на бедрата и се нивелира 3 DH машината.
         4.9.   Основата на облегалката се накланя напред към предния ограничител, а 3 DH машината се издърпва от облегалката на седалката посредством Т-образния лост. 3 DH машината се поставя отново върху седалката, като се използва един от следните методи:
         4.9.1.   Когато 3 DH машината се плъзга назад, се използва следната процедура. Приплъзва се 3 DH машината назад, докато предната хоризонтална въздържащата сила върху Т-образния лост вече не е необходима, за да попречи на движението, тоест докато седалището на машината влезе в допир с облегалката на седалката. При необходимост, долната част на крака се намества;
         4.9.2.   Ако 3 DH машината не се плъзга назад, се използва следната процедура. 3 DH машината се плъзга назад, като се прилага задна хоризонтална сила върху Т-образния лост, докато седалището на машината влезе в допир с облегалката на седалката (виж фигура 2 от допълнение 1 към настоящото приложение).
         4.10.   Върху комплекта облегалка и основа на 3 DH машината се прилага сила от 100 ± 10 N при точката на пресичане на ставния механизъм на таза с гнездото на Т-образния лост. Посоката на прилагане на силата се поддържа по линията, преминаваща през гореспоменатата точка на пресичане до точката точно над гнездото на лоста на бедрото (виж фигура 2 от допълнение 1 към настоящото приложение). След това гърбът на машината се връща внимателно към облегалката на седалката. Трябва да се внимава по време на останалата част от процедурата да не се допусне 3 DH машината да се плъзне напред.
         4.11.   Лявата и дясната тежест се поставят върху седалищните части, а след това последователно осемте тежести на торса. 3 DH машината се нивелира.
         4.12.   Гърбът на машината се накланя напред, за да се освободи напрежението върху облегалката на седалката. 3 DH машината се разклаща от страна до страна през ъгъл от десетградусова арка (5° от всяка страна на вертикалната централна равнина) за три пълни цикъла, за да се освободи всякакво акумулирано триене между 3 DH машината и седалката;
         По време на разклащането Т-образният лост на 3 DH машината може да се отклони от определената хоризонтална и вертикална подредба. Т-образният лост, следователно, трябва да бъде ограничен, като се приложи съответната напречна сила по време на разклащането. Трябва да се внимава, когато се държи Т-образният лост и при разклащане на 3 DH машината, за да не се прилагат непредвидени външни сили във вертикална посока или напред и назад.
         По време на този етап стъпалата на 3 DH машината не трябва да се ограничават или държат. Ако стъпалата променят местоположението си, те се оставят в това положение за момента.
         Гърбът на машината внимателно се връща към облегалката на седалката и се проверяват положенията на двата градусомера за нулево ниво. Ако стъпалата са променили положението си по време на разклащането на 3 DH машината, те се поставят отново, както следва:
         Всяко стъпало се повдига последователно от пода необходимия минимален брой пъти, докато се избегне всякакво друго движение на стъпалата. По време на повдигането стъпалата трябва да се въртят свободно и не се прилага никаква сила напред или напряко. Когато всяко стъпало се върне в долно положение, петата трябва да е в допир със структурата, предвидена за тази цел.
         Проверява се напречното положение на градусомера за нулево ниво; при необходимост се прилага напречна сила върху горната част на гърба, която е достатъчна да нивелира седалището на 3 DH машината върху седалката.
         4.13.   Като се държи Т-образният лост, за да не се плъзга 3 DH машината напред по възглавницата на седалката, се извършва следното:

                     а)

                     основата на гърба на машината се връща обратно към облегалката на седалката;

                     б)

                     върху лоста за ъгъла на облегалката последователно се прилага и освобождава хоризонтална сила назад, която не надвишава 25 N, при височина, която е приблизително при центъра на тежестите на торса, до момента, когато ставният механизъма за ъгъла на таза показва, че е постигнато стабилно положение след отпускане на силата. Трябва да се внимава да не се прилагат външни сили надолу или напречно върху 3 DH машината. Ако е необходимо да се регулира отново нивото на 3 DH машината, гърбът на облегалката се завърта напред, нивелира се отново и се повтаря процедурата от точка 4.12.

               4.14.   Снемане на всички замервания:
         4.14.1.   Координатите на точка Н се измерват по отношение на триизмерната координатна система.
         4.14.2.   Действителният ъгъл на торса се отчита при ставния механизъм на ъгъл на гърба на 3 DH машината, като лостът е поставен в крайно задно положение.
         4.15.   Ако е необходимо да се извърши повторно инсталиране на 3 DH машината, комплектът за сядане остава ненатоварен за минимален период от 30 минути преди повторното инсталиране. 3 DH машината не трябва да се оставя натоварена върху комплекта на седалката по-дълго, от необходимото за провеждане на изпитанието.
         4.16.   Когато се приема, че седалките от една и съща редица са еднакви (седалка тип „пейка“, общи седалки и т.н.), се определя само една точка Н и един „действителен ъгъл на торса“ за всяка редица седалки, а 3 DH машината, описана в допълнение 1 към настоящото приложение, се поставя в седнало положение върху място, което се счита представително за реда. Такова място може да бъде:
         4.16.1.   за предната редица, мястото на водача;
         4.16.2.   за задната редица, всяко странично място.

         Допълнение 1
         ОПИСАНИЕ НА МАШИНАТА ЗА ОПРЕДЕЛЯНЕ НА ТРИИЗМЕРНАТА ТОЧКА Н (3) (3 DН машина)
         1.   Елементи на гърба и седалището
         Елементите на гърба и седалището са конструирани от армирана пластмаса и метал; те симулират човешкия торс и бедра и са механично свързани при точката Н. Към лоста, който е свързан при точка Н, се захваща ставен механизъм, за да замерва действителния ъгъл на торса. Лостът на бедрото, който може да се регулира, е прикачен към седалището на машината, определя централната линия на бедрото и служи за еталонна линия на ъгъла на ставния механизъм на таза.
         2.   Елементи на тялото и краката
         Елементите на долните части на крака са свързани към седалището на машината при Т-образния лост, който свързва коленете и е напречно продължение на регулируемия лост на бедрата. Ставните механизми са вградени в елементите на долните части на крака, които служат за замерване на ъглите на коляното. Комплектите на обувката и стъпалото са калибрирани, за да измерват ъгъла на ходилото. Два градусомера ориентират устройството в пространството. Тежестите върху елементите на тялото се поставят на съответните центрове на тежестта, за да осигурят натиск върху седалката, който е равен на оказвания от 76-килограмов мъж. Всички съединения при 3 DH машината трябва да се проверят за безпрепятствено движение, без да се предизвиква значимо триене.

            Фигура 1

         ПРЕДНАЗНАЧЕНИЕ НА ЕЛЕМЕНТИТЕ НА 3 DH МАШИНАТА

            Фигура 2

         РАЗМЕРИ НА ЕЛЕМЕНТИТЕ НА 3 DH МАШИНАТА И РАЗПРЕДЕЛЕНИЕ НА ТЕЖЕСТИТЕ

         Допълнение 2
         ТРИИЗМЕРНА КООРДИНАТНА СИСТЕМА
         1.   Триизмерната координатна система се определя от три правоъгълни равнини, избрани от производителя на превозното средство (виж фигурата) (4).
         2.   Разположението на превозното средство за измерване се установява, като превозното средство се постави върху поддържаща повърхност, на която координатите на реперите отговарят на посочените от производителя стойности.
         3.   Координатите на точка R и точка Н се установяват по отношение на реперите, определени от производителя на превозното средство.

         Допълнение 3
         ЕТАЛОННИ ДАННИ ОТНОСНО МЕСТАТА ЗА СЯДАНЕ

      “

      (1)  По преценка на компетентния орган посочената от производителя точка R се приема за еталонна за всяко място за сядане, с изключение за предните седалки, където точката Н не може да бъде определена, като се използват „машината за определяне на триизмерната точка Н“ или съответните процедури.

      (2)  Ъгъл на наклона, разлики във височината с монтирана седалка, повърхностна текстура и т.н.

      (3)  Механизмът съответства на този, описан в стандарта ISO 6549–1980. За данни за конструкцията на 3 DH машината се прави справка сОбщността на автомобилните инженери (SAE), 400 Commonwealth Drive, Warrendale, Pennsylvania 15096, САЩ.

      (4)  Координатната система отговаря на стандарта ISO 4130–1978.


title: Директива 2000/74/ЕО на Комисията от 22 ноември 2000 година относно привеждане в съответствие с техническия напредък на Директива 93/29/ЕИО на Съвета относно идентификацията на органите за управление, сигналните устройства и информационно екранните устройства при двуколесни или триколесни моторни превозни средства (текст от значение за ЕИП)

text:
Важна правна забележка

|

32000L0074

Официален вестник n° L 300 , 29/11/2000 стр. 0024 - 0027 специално чешко издание глава 07 том 005 стр. 354  - 357 специално испанско издание глава 07 том 005 стр. 354  - 357 специално унгарско издание глава 07 том 005 стр. 354  - 357 специално литвийско издание глава 07 том 005 стр. 354  - 357 LV.ES глава 07 том 005 стр. 354  - 357 MT.ES глава 07 том 005 стр. 354  - 357 PL.ES глава 07 том 005 стр. 354  - 357 SK.ES глава 07 том 005 стр. 354  - 357 специално словенско издание глава 07 том 005 стр. 354  - 357

		20001122Директива 2000/74/ЕО на Комисиятаот 22 ноември 2000 годинаотносно привеждане в съответствие с техническия напредък на Директива 93/29/ЕИО на Съвета относно идентификацията на органите за управление, сигналните устройства и информационно екранните устройства при двуколесни или триколесни моторни превозни средства(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 92/61/ЕИО на Съвета от 30 юни 1992 г. относно типовото одобряване на двуколесни или триколесни моторни превозни средства [1], последно изменена с Директива 2000/7/ЕО на Европейския парламент и на Съвета [2], и по-специално член 16 от нея,като взе предвид Директива 93/29/ЕИО на Съвета от 14 юни 1993 г. относно идентификацията на органите за управление, сигналните устройства и информационно-екранните устройства при двуколесни или триколесни моторни превозни средства [3], и по-специално член 4 от нея,като има предвид че:(1) Директива 93/29/ЕИО е една от специалните директиви относно процедурата за типово одобряване в рамките на ЕО, която бе създадена с Директива 92/61/ЕИО. Следователно разпоредбите на Директива 92/61/ЕИО относно системите, компонентите и отделните технически устройства на превозните средства се прилагат към горепосочената директива.(2) Напредъкът в техниката позволява Директива 93/29/ЕИО да бъде приведена в съответствие към техническия прогрес. За да се позволи правилното функциониране на системата за цялостно типово одобряване, е необходимо да се доизяснят и допълнят някои предписания на съответната директива.(3) За тази цел е необходимо да се адаптират предписанията относно определянето и идентифицирането на някои символи спрямо предписанията на Директива 78/316/ЕИО на Съвета от 21 декември 1977 г. относно сближаването на законодателствата на държавите-членки в областта на вътрешното оборудване на моторните превозни средства (идентификацията на органите за управление, сигналните устройства и информационно екранните устройства) [4], изменена с Директива 93/91/ЕИО на Комисията [5], и да се доуточнят някои информации, фигуриращи в списъка с данни.(4) Мерките, предвидени в настоящата директива, са съобразени със становището на Комитета по привеждане в съответствие с техническия напредък, създаден по силата на член 13 на Директива 70/156/ЕИО на Съвета от 6 февруари 1970 г. относно сближаването на законодателствата на държавите-членки относно типовото одобряване на моторните превозни средства и техните ремаркета [6], последно изменена с Директива 2000/40/ЕО на Европейския парламент и на Съвета [7],ПРИЕ НАСТОЯЩАТА ДИРЕКТИВА:Член 1Приложения I и II към Директива 93/29/ЕИО се изменят съгласно приложението на настоящата директива.Член 21. От 1 януари 2002 г. държавите-членки не могат, по причини, свързани с идентификацията на органите за управление, сигналните устройства и информационно екранните устройства:- да отказват ЕО типово одобряване на определен тип двуколесно или триколесно моторно превозно средство,- да забраняват регистрирането, продажбата или пускането в движение на двуколесни или триколесни моторни превозни средства,ако идентификацията на органите за управление, сигналните устройства и информационно-екранните устройства отговаря на изискванията на Директива 93/29/ЕИО, изменена с настоящата директива.2. От 1 юли 2002 г. държавите-членки отказват да предоставят типово одобрение на ЕО на всеки нов тип двуколесно или триколесно моторно превозно средство по причини, свързани с идентификацията на органите за управление, сигналните устройства и информационно-екранните устройства, ако изискванията на Директива 93/29/ЕИО, както е изменена от настоящата директива, не са изпълнени.Член 31. Най-късно до 31 декември 2001 г. държавите-членки въвеждат в сила и публикуват законовите, поздаконовите и административните разпоредби, необходими, да се съобразят с настоящата директива. Те незабавно информират Комисията за това.Те прилагат тези разпоредби от 1 януари 2002 г.Когато държавите-членки приемат тези разпоредби, в тях се съдържа позоваването на настоящата директива или то се извършва при официалното им публикуване. Условията и редът на позоваване се приемат от държавите-членки.2. Държавите-членки съобщават на Комисията текстовете на основните разпоредби от националното законодателство в областта, уредена от настоящата Директива.Член 4Настоящата директива влиза в сила на двадесетия ден от датата на публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 22 ноември 2000 година.За КомисиятаЕrkki LiikanenЧлен на Комисията[1] ОВ L 225, 10.8.1992 г., стр. 72.[2] ОВ L 106, 3.5.2000 г., стр. 1.[3] ОВ L 188, 29.7.1993 г., стр. 1.[4] ОВ L 81, 28.3.1978 г., стр. 3.[5] ОВ L 284, 19.11.1993 г., стр. 25.[6] ОВ L 42, 23.2.1970 г., стр. 1.[7] ОВ L 203, 10.8.2000 г., стр. 9.--------------------------------------------------20001122ПРИЛОЖЕНИЕI. Приложение I се изменя, както следва:1. Раздел 2.1.1. се заменя със следния текст:"2.1.1. Символите трябва да изпъкват отчетливо на фона."2. Точка 2.1.5. се изменя, както следва:- заглавието на фигура 3 се допълва със следния текст:"Забележка: Ако има отделни сигнализатори за индикатора за посока ляво и дясно, двете стрелки могат също така да се използват поотделно."- фигура 12 се замества от следната фигура:+++++ TIFF +++++"Фигура 12Задни светлини за мъгла (3)Цвят: кехлибареножълт"(1)a- заглавието на фигура 13 се заменя със следния текст:"Фигура 13Орган за управление на запалването или спирането на двигателя в положение "изключено","- заглавието на фигура 14 се заменя със следния текст:"Фигура 14Орган за управление на запалването или спирането на двигателя в положение "включено","- фигура 15 се заменя със следната фигура:+++++ TIFF +++++"Фигура 15Главен ключ за превключване на светлинитеЦвят: зелен"(1)a- заглавието на фигура 16 се заменя със следния текст:"Фигура 16Габаритни светлини (странични)(ако органът за управление не е отделен, той може да бъде обозначен чрез символа, показан на фигура 15)Цвят на сигнализатора: зелен,"- фигура 17 се заличава,- фигури 18 и 19 се преномерират съответно на 17 и 18,- бележка (1) се заменя със следния текст:"(1) Рамкираните повърхности могат да бъдат твърди."II. Приложение II се изменя, както следва:Допълнение 1 се заменя от следния текст:"20001122"Допълнение 1+++++ TIFF +++++"--------------------------------------------------


title: Директива 98/38/ЕО на Комисията от 3 юни 1998 година за привеждане в съответствие с техническия прогрес на Директива 74/151/ЕИО на Съвета относно определени компоненти и характеристики на колесните селскостопански или горски тракториТекст от значение за ЕИП.

text:
Важна правна забележка

|

31998L0038

Официален вестник n° L 170 , 16/06/1998 стр. 0013 - 0014 специално чешко издание глава 13 том 020 стр. 308  - 309 специално испанско издание глава 13 том 020 стр. 308  - 309 специално унгарско издание глава 13 том 020 стр. 308  - 309 специално литвийско издание глава 13 том 020 стр. 308  - 309 LV.ES глава 13 том 020 стр. 308  - 309 MT.ES глава 13 том 020 стр. 308  - 309 PL.ES глава 13 том 020 стр. 308  - 309 SK.ES глава 13 том 020 стр. 308  - 309 специално словенско издание глава 13 том 020 стр. 308  - 309

		19980603Директива 98/38/ЕО на Комисиятаот 3 юни 1998 годиназа привеждане в съответствие с техническия прогрес на Директива 74/151/ЕИО на Съвета относно определени компоненти и характеристики на колесните селскостопански или горски трактори(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 74/150/ЕИО на Съвета от 4 март 1974 г. за сближаването на законодателствата на държавите-членки относно типовото одобрение на колесни селскостопански и горски трактори [1], последно изменена с Директива 97/54/ЕО на Европейския парламент и на Съвета [2], и по-специално член 13 от нея;като взе предвид Директива 74/151/ЕИО на Съвета от 4 март 1974 г. на Съвета относно определени компоненти и характеристики на колесните селскостопански или горски трактори [3], последно изменена с Директива 97/54/ЕО, и по-специално член 4 от нея,като има предвид, че с оглед придобития опит и направения технически прогрес понастоящем е уместно да се приведат в съответствие изискванията, засягащи компонентите и характеристиките, посочени в член 2 от Директива 74/151/ЕИО;като има предвид, че мерките, предвидени в настоящата директива, са в съответствие със становището на Комитета за привеждане в съответствие с техническия прогрес, въведен с Директива 74/150/ЕИО,ПРИЕ НАСТОЯЩАТА ДИРЕКТИВА:Член 1Приложения I—VI към Директива 74/151/ЕИО се изменят в съответствие с приложението към настоящата директива.Член 21. Считано от 1 май 1999 г., държава-членка не може:- да отказва, по отношение на тип трактор, да предостави типово одобрение на ЕО, да издаде документа, упоменат в член 10, параграф 1, последно тире от Директива 74/150/ЕИО, или да предостави типово национално одобрение, или- да забранява пускането в употреба на трактори,ако тези трактори отговарят на изискванията на Директива 74/151/ЕИО, изменена с настоящата директива.2. Считано от 1 октомври 1999 г., държавите-членки:- прекратяват да издават документа, предвиден в член 10, параграф 1, последно тире от Директива 74/150/ЕИО за тип трактор, който не отговаря на изискванията на Директива 74/151/ЕИО, изменена с настоящата директива.- могат да отказват да предоставят национално типово одобрение по отношение на тип трактор, ако той не отговаря на изискванията на Директива 74/151/ЕИО, изменена с настоящата директива.Член 31. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 1 май 1999 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 4Настоящата директива влиза сила на двадесетия ден след публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 3 юни 1998 година.За КомисиятаMartin BangemannЧлен на Комисията[1] ОВ L 84, 28.3.1974 г., стр. 10.[2] ОВ L 277, 10.10.1997 г., стр. 24.[3] ОВ L 84, 28.3.1974 г., стр. 25.--------------------------------------------------19980603ПРИЛОЖЕНИЕПриложения I—VI към Директива 74/151/ЕИО се изменят, както следва:а) в приложение I "тегло" се заменя с "маса".б) в приложение II- двете тирета на позиция 1 се заменят със следното:"— дължина: 255 или 520 mm,— ширина: 165 или 120 mm.Изборът се прави, като се вземат под внимание размерите в сила в държавите-членки на местоназначение."- точка 2.1. се изменя, както следва:"2.1. Странична позиция на табелатаЦентърът на табелата не може да е отместен вдясно от равнината на симетрия на трактора.Левият ръб не може да е отдалечен вляво от вертикалната равнина на симетрия, успореден на равнината на симетрия на трактора и допирателната в точката, където напречното сечение на трактора е най-широко."- текстът на точка 2.4. се заменя със следния текст:"Височината на долния ръб на табелата над земята не може да бъде по-малка от 0,3 метра; височината на горния ръб на табелата над земята да не превишава 4,0 метра."в) в приложение III към точка 2 се добавя следният текст:"Горивоподаващите тръби и отвора за пълнене на резервоара трябва да се поставят извън кабината."г) приложение IV се заменя със следното:"19980603"ПРИЛОЖЕНИЕ IVБАЛАСТНИ ТЕЖЕСТИАко тракторът е снабден с баластни тежести с оглед изпълнение на други изисквания на типово одобрение на ЕО, тези баластни тежести трябва да се доставят от производителя на трактора, да са предвидени за монтаж, да носят марката на предприятието производител и да е указана тяхната маса в килограми с точност от ± 5 %. Предните баластни тежести, проектирани за честа смяна/при монтирането им трябва да оставят безопасно свободно пространство от най-малко 25 mm за ръкохватките. Методът за разположение на баластните тежести трябва да бъде такъв, че да предотвратява всяко нежелано разделяне (напр. в случай на преобръщане на трактора).""д) в приложение V позиция 2.1.4. се заменя със следното:"2.1.4. Максималната стойност на нивото на налягане на шум трябва да е най-малко 93 dB(A) и най-много 112 dB(A)."е) в приложение VI към позиция II.1 се добавя следният текст:"Крайната тръба на ауспуха трябва да се разполага по такъв начин, че отходните газове да не проникват вътре в кабината."--------------------------------------------------


title: Директива 92/24/ЕИО на Съвета от 31 март 1992 година относно устройствата за ограничаване на скоростта или подобни бордови системи за ограничаване на скоростта на някои категории моторни превозни средства

text:
Важна правна забележка

|

31992L0024

Официален вестник n° L 129 , 14/05/1992 стр. 0154 - 0174 специално финландско издание: глава 13 том 22 стр. 0195  специално шведско издание: глава 13 том 22 стр. 0195  специално чешко издание глава 07 том 001 стр. 384  - 404 специално испанско издание глава 07 том 001 стр. 384  - 404 специално унгарско издание глава 07 том 001 стр. 384  - 404 специално литвийско издание глава 07 том 001 стр. 384  - 404 LV.ES глава 07 том 001 стр. 384  - 404 MT.ES глава 07 том 001 стр. 384  - 404 PL.ES глава 07 том 001 стр. 384  - 404 SK.ES глава 07 том 001 стр. 384  - 404 специално словенско издание глава 07 том 001 стр. 384  - 404

		19920331Директива 92/24/ЕИО на Съветаот 31 март 1992 годинаотносно устройствата за ограничаване на скоростта или подобни бордови системи за ограничаване на скоростта на някои категории моторни превозни средстваСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност, и по-специално член 100а от него,като взе предвид предложението на Комисията [1],в сътрудничество с Европейския парламент [2],като взе предвид становището на Икономическия и социален комитет [3],като има предвид, че е от значение да се приемат мерки, целящи постепенното изграждане на вътрешния пазар за период, който завършва на 31 декември 1992 г.; като има предвид, че вътрешният пазар представлява пространство без вътрешни граници, в което е гарантирано свободното движение на стоки, лица, услуги и капитали;като има предвид, че техническите изисквания, на които моторните превозни средства трябва да отговарят съгласно националните законодателства, се отнасят, наред с другото, за ограничаване на скоростта на някои категории превозни средства;като има предвид, че тези изисквания са различни в отделните държави-членки; като има предвид, че поради това е необходимо всички държави-членки да приемат еднакви изисквания или в допълнение, или на мястото на съществуващите правила, с оглед в частност процедурата за типово одобрение на ЕИО, предмет на Директива 70/156/ЕИО [4], да може да се прилага за всеки тип превозно средство;като има предвид, че с оглед да се подобри пътната безопасност и да се намали сериозността на нараняванията при злополуки с тежкотоварни превозни средства и автобуси, необходимостта от оборудването на тези категории моторни превозни средства с устройства за ограничаване на скоростта се разглежда като наложителна;като има предвид, че от гледна точка на околната среда и икономиката може да се постигне намаляване на замърсяването на въздуха и на разхода на гориво;като има предвид, че винаги, когато Съветът оправомощава Комисията да прилага правила, които са установени в автомобилния отрасъл, е подходящо да се предвиди процедура за предварителна консултация между Комисията и държавите-членки в рамките на Консултативния комитет;като има предвид, че е разумно и полезно в рамките на Програма "Drive" да се предприеме изследователска дейност, свързана с разработването на устройства за ограничаване на различни скорости, които да се активират в зависимост от ограниченията на скоростта, налагащи се от преобладаващите условия на пътя и пътното движение,ПРИЕ НАСТОЯЩАТА ДИРЕКТИВА:Член 1По смисъла на настоящата директива:- "превозно средство" е всяко превозно средство от категории N2 и М3 с максимална разрешена маса над 10 тона и всяко превозно средство от категория N3, съгласно определението в приложение I към Директива 70/156/ЕИО, което е предназначено за движение по пътищата, има най-малко четири колела и максимална проектна скорост над 25 км/час,- "устройство за ограничаване на скоростта" е приспособление за ограничаване на скоростта, за което може да се издаде типово одобрение за отделен технически възел по смисъла на член 9а от Директива 70/156/ЕИО. Вградените системи за ограничаване на максималната скорост на превозните средства, включени от самото начало в дизайна на превозните средства, следва да отговарят на същите изисквания като устройствата за ограничаване на скоростта.Член 2Държавите-членки не могат да отказват:- да издават типово одобрение на ЕИО или национално типово одобрение за превозно средство или да отказват или да забраняват продажбата, регистрацията, въвеждането в експлоатация или употребата на превозно средство на основания, свързани с оборудването му с устройства за ограничаване на скоростта,- да издават типово одобрение на ЕИО за технически възел или национално типово одобрение за устройство за ограничаване на скоростта или да забраняват продажбата или употребата на устройство за ограничаване на скоростта,ако са спазени изискванията на приложенията към настоящата директива.Член 3Всички изменения и допълнения, които са необходими за привеждане на изискванията на приложенията към настоящата директива в съответствие с техническия прогрес, се приемат съгласно процедурата, определена в член 13 от Директива 70/156/ЕИО.Член 4Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 януари 1993 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 5Считано от 1 януари 1994 г., държавите-членки:- не могат да издават документа, предвиден в член 10, параграф 1, трето тире от Директива 70/156/ЕИО, за тип превозно средство, чието устройство за ограничаване на скоростта не отговаря на изискванията на настоящата директива,- могат да отказват да издават национално типово одобрение за тип превозно средство, чието устройство за ограничаване на скоростта не отговаря на разпоредбите на настоящата директива.Считано от 1 октомври 1994 г., държавите-членки могат да забраняват първоначалното въвеждане в експлоатация на превозни средства, когато тези превозни средства не са оборудвани с устройство за ограничаване на скоростта, което да отговаря на разпоредбите на настоящата директива.Член 6Адресати на настоящата директива са държавите-членки.Съставено в Брюксел на 31 март 1992 година.За СъветаПредседателVitor Martins[1] ОВ С 229, 4.9.1991 г., стр. 5.[2] ОВ С 13, 20.1.1992 г., стр. 505, ОВ C 67, 16.3.1992 г.[3] ОВ С 40, 17.2.1992 г., стр. 54.[4] Директива 70/156/ЕИО на Съвета от 6 февруари 1970 г. за сближаване на законодателството на държавите-членки относно типовото одобрение на моторните превозни средства и техните ремаркета (ОВ L 42, 23.2.1970 г., стр. 1), последно изменена с, Директива 87/403/ЕИО (ОВ L 220, 8.8.1987 г., стр. 44).--------------------------------------------------19920331ПРИЛОЖЕНИЕ 11. ПРИЛОЖНО ПОЛЕ1.1. Настоящата директива се прилага за устройствата за ограничаване на скоростта, които са получили типово одобрение на ЕИО като отделен технически възел за моторни превозни средства, както и за описаното в член 1 оборудване на моторните превозни средства с такива одобрени устройства или подобни системи за ограничаване на скоростта, които отговарят на изискванията на приложенията към настоящата директива.Моторните превозни средства, чиято максимална проектна скорост е по-ниска от зададената скорост, предвидена в Директива 92/6/ЕИО на Съвета от 10 февруари 1992 г. относно инсталирането и използването на устройства за ограничаване на скоростта за някои категории превозни средства в Общността [1], не е необходимо да бъдат оборудвани с устройства или системи за ограничаване на скоростта.Целта на настоящата директива е да се ограничи до определена стойност максималната пътна скорост на тежкотоварни и пътнически превозни средства. Това се постига с устройство за ограничаване на скоростта или с бордова система за ограничаване на скоростта, чиято основна функция е да контролира подаването на гориво към двигателя.2. ОПРЕДЕЛЕНИЯ2.1. По смисъла на настоящата директива:2.2. "Ограничителна скорост V" е максималната скорост на превозното средство, при която неговата конструкция или оборудване не допускат реакция след положително въздействие върху управлението на ускорителя.2.3. "Зададена скорост (V set)" е предвидената за превозното средство средна скорост, при която то работи в стабилизиран режим.2.4. "Стабилизирана скорост (V stab)" е скоростта на превозното средство, при която то работи при условията, определени в точка 1.1.4.2.3 от приложение III.2.5. "Устройство за ограничаване на скоростта" е устройство, чиято основна функция е да управлява подаването на гориво към двигателя с цел ограничаване скоростта на превозното средство до определената стойност.2.6. "Ненатоварена маса" е масата на превозното средство в работно състояние, в т.ч. охлаждащ агент, масла, гориво, инструменти и резервна гума, в зависимост от случая.2.7. "Тип превозно средство" са превозните средства, които не се различават по такива съществени показатели, като:2.7.1. - марка и модел на системата за ограничаване на скоростта или устройството за ограничаване на скоростта, ако има такива,2.7.2. - диапазон на скоростите, при които ограничението може да се настрои в границите, определени за изпитваното превозно средство,2.7.3. - съотношението на максималната двигателна сила спрямо ненатоварената маса е по-малко или равно на това на изпитваното превозно средство, и2.7.4. - най-голямото съотношение на скоростта на двигателя спрямо скоростта на превозното средство при най-високата предавка е по-малко от това на изпитваното превозно средство.2.8. "Тип устройство за ограничаване на скоростта" са устройства за ограничаване на скоростта, които не се различават по такива съществени характеристики, като:- марка и модел на устройството,- диапазон на скоростните стойности, на които може да се настрои устройството за ограничаване на скоростта,- използван метод за управление на подаването на гориво към двигателя.3. ЗАЯВЛЕНИЕ ЗА ТИПОВО ОДОБРЕНИЕ НА ЕИО ЗА ПРЕВОЗНО СРЕДСТВО3.1. Заявлението за типово одобрение на превозно средство по отношение на ограничаването на скоростта се подава от производителя на превозното средство или от негов надлежно упълномощен представител.3.2. То се придружава от посочените по-долу документи в три екземпляра и от следните данни:3.2.1. подробно описание на типа превозно средство и на свързаните с ограничаването на скоростта части на превозното средство, включително данните и документите, посочени в приложение II, допълнение 1;3.2.2. превозно средство, представително за типа, подлежащ на одобрение, което се представя на техническата служба, натоварена с провеждането на изпитванията за одобрение;3.2.3. превозно средство, което не съдържа всички присъщи за типа компоненти, може да се приеме за изпитване, при условие че заявителят може задоволително да демонстрира на компетентния орган, че липсата на пропуснатите компоненти не оказва влияние върху резултатите от проверките, доколкото се отнася до изискванията на настоящата директива.3.3. Компетентният орган проверява за наличие на задоволителни мерки за гарантиране на ефективни проверки за съответствие на производството, преди да се издаде типово одобрение на ЕИО.4. ТИПОВО ОДОБРЕНИЕ НА ЕИО4.1. Ако превозното средство, представено за одобрение съгласно настоящата директива, отговаря на изискванията по точка 7 по-долу, се издава одобрение за това превозно средство.Държавите-членки се уведомяват за одобрение или за разширяване, или за отказ за издаване на одобрение за даден тип превозно средство посредством формуляр, който съответства на образеца в приложение II, допълнение 2 към настоящата директива.4.2. За всеки одобрен тип се определя номер на одобрението. Една и съща държава-членка не може да определя същия номер за друг тип превозно средство.5. ЗАЯВЛЕНИЕ ЗА ТИПОВО ОДОБРЕНИЕ НА ЕИО ЗА УСТРОЙСТВО ЗА ОГРАНИЧАВАНЕ НА СКОРОСТТА КАТО ТЕХНИЧЕСКИ ВЪЗЕЛ5.1. Заявлението за типово одобрение на ЕИО за устройство за ограничаване на скоростта като технически възел трябва да се подаде от производителя на устройството за ограничаване на скоростта или от негов надлежно упълномощен представител.5.2. Заявлението за всеки тип устройство за ограничаване на скоростта се придружава от:5.2.1. документация в три екземпляра, която представя описание на техническите характеристики на устройството за ограничаване на скоростта и начина на инсталирането му на един или повече типа превозни средства, за които устройството за ограничаване на скоростта е предназначено за инсталиране;5.2.2. пет образеца от типа устройство за ограничаване на скоростта; върху образците трябва ясно и незаличимо да е обозначено търговското наименование или марка на производителя и типът, за който са предназначени;5.2.3. превозно средство или двигател (при изпитване на стенд за двигатели), оборудвани с устройство за ограничаване на скоростта от подлежащия на одобрение тип, които се избират от заявителя със съгласието на техническата служба, натоварена с провеждането на изпитванията за одобрение.5.3. Компетентният орган проверява наличието на задоволителни мерки за гарантиране на ефективен контрол на съответствието на производството на устройството за ограничаване на скоростта, преди да се издаде типовото одобрение.6. ОДОБРЕНИЕ6.1. Ако устройството за ограничаване на скоростта, представено за одобрение съгласно настоящата директива, отговаря на изискванията по точка 7 по-долу, се издава одобрение за този тип устройство за ограничаване на скоростта.6.2. За всеки одобрен тип устройство за ограничаване на скоростта се определя номер на одобрението. Първите две цифри (00 за директивата в първоначалната ѝ форма) обозначават поредния номер на серията изменения и допълнения, включващи последните съществени технически изменения и допълнения, които са внесени в директивата към момента на издаване на одобрението. Една и съща държава-членка не може да определя същия номер за друг тип устройство за ограничаване на скоростта.6.3. Одобрението, разширяването или отказът за издаване на одобрение за даден тип превозно средство се съобщава на държавите-членки посредством формуляр, който съответства на образеца в приложение II, допълнение 4 към настоящата директива.6.4. Върху всяко устройство за ограничаване на скоростта, което съответства на устройство за ограничаване на скоростта, одобрено съгласно настоящата директива, на видно и лесно достъпно място, посочено в сертификата за одобрение, се полага маркировка за международно одобрение, която се състои от:6.4.1. правоъгълник около буквата "е", последван от отличителния номер на държавата, която е издала одобрението, и6.4.2. номер на одобрението, както е посочен на сертификата за типово одобрение на ЕИО (виж приложение II, допълнение 4), близо до правоъгълника на знака за одобрение.6.5. Маркировката за одобрение е ясно четлива и незаличима.6.6. В приложение II, допълнение 6 към настоящата директива е даден пример за подредбата на маркировката за одобрение.7. ИЗИСКВАНИЯ7.1. Общи положения7.1.1. При нормална употреба на превозното средство, независимо от вибрациите, на които то може да бъде подложено, ограничението на скоростта трябва да отговаря на разпоредбите на настоящата директива. Устройството за ограничаване на скоростта е проектирано, конструирано и монтирано, така че при нормална употреба на превозното средство, оборудвано с такова устройство, то да отговаря на разпоредбите на настоящата директива.7.1.2. По-специално, устройството за ограничаване на скоростта на превозното средство трябва да е така проектирано, конструирано и монтирано, че да е устойчиво на явленията корозия и стареене, на които може да бъде изложено, и да е устойчиво срещу неумело използване.7.1.2.1. В никакъв случай не трябва да има възможност за увеличаване или премахване, временно или постоянно, на прага на ограничението на превозни средства в движение. Тази ненарушимост се демонстрира пред техническата служба с документация, която анализира режима на повреда, при който системата следва изцяло да се провери.Анализът следва да покаже, като отчита различните режими на системата, последствията от измененията във входните и изходните режими на работа, вероятността от поява и проявление на тези изменения вследствие на неизправности или неумело използване. Винаги след първата неизправност следва да се направи анализ.7.1.2.2. Функцията за ограничаване на скоростта, устройството за ограничаване на скоростта и необходимите за работата му връзки, с изключение на онези, които са от съществено значение за функционирането на превозното средство, са защитени от неразрешено регулиране или прекъсване на енергийното подаване чрез поставянето на пломби и/или чрез необходимостта от използване на специални инструменти.7.1.3. Функцията за ограничаване на скоростта и устройството за ограничаване на скоростта не задействат работната спирачна система на превозното средство. Постоянна спирачка (напр. забавител) може да се вгради, само ако устройството за ограничаване на скоростта ограничава подаването на гориво до минималното му равнище.7.1.4. Функцията за ограничаване на скоростта или устройството за ограничаване на скоростта трябва да са такива, че да не влияят на пътната скорост на превозното средство при прилагане на положително въздействие върху ускорителя, когато превозното средство работи при зададената скорост.7.1.5. Функцията за ограничаване на скоростта или устройството за ограничаване на скоростта следва да позволяват използването на обикновено устройство за управление на ускорителя за смяна на предавките.7.1.6. Никаква повреда или неумело използване не следва да водят до увеличаване на мощността на двигателя над тази, която се изисква от положението на управлявания от водача ускорител.7.1.7. Функцията за ограничаване на скоростта следва да се управлява, независимо от използваното устройство за управление на ускорителя, ако водачът може, седнал на своята седалка, да задейства повече устройства за управление.7.1.8. Функцията за ограничаване на скоростта или устройството за ограничаване на скоростта трябва да функционират правилно в електромагнитната си среда без недопустими смущения в тази среда.7.1.9. Всички компоненти, необходими за пълното функциониране на ограничаването на скоростта или на устройството за ограничаване на скоростта, следва да се захранват с енергия при всяко привеждане в движение на превозното средство.7.2. Специални изисквания7.2.1. Ограничителната скорост V за различните категории моторни превозни средства се определя в съответствие с Директива 92/6/ЕИО.7.2.2. Това ограничение на скоростта може да се постигне, като моторните превозни средства се оборудват с устройства за ограничаване на скоростта, които са получили типово одобрение на ЕИО, или с подобни бордови системи, които изпълняват същите функции за ограничаване на скоростта.7.2.3. Зададената скорост се посочва на табела, която се поставя на видно място в шофьорската кабина на всяко превозно средство.8. ИЗПИТВАНЕИзпитванията за ограничаване на скоростта, на които се подлага превозното средство или устройството за ограничаване на скоростта, представено за типово одобрение на ЕИО, както и изискваната ефективност на ограничаване, са описани в приложение III към настоящата директива.По искане на производителя и със съгласието на одобряващия орган, превозните средства, чиято изчислена неограничена максимална скорост не надвишава зададената скорост, определена за тези превозни средства, могат да бъдат освободени от изпитването по приложение III, при условие че са спазени изискванията на настоящата директива.9. МОДИФИКАЦИЯ НА ТИПА ПРЕВОЗНО СРЕДСТВО ИЛИ НА УСТРОЙСТВОТО ЗА ОГРАНИЧАВАНЕ НА СКОРОСТТА И РАЗШИРЯВАНЕ НА ТИПОВОТО ОДОБРЕНИЕ НА ЕИО9.1. Всяка модификация на типа превозно средство или на типа устройство за ограничаване на скоростта се заявява пред административна служба, която е одобрила типа превозно средство. След това службата може:9.1.1. да прецени, че извършените модификации не са от естество да окажат чувствителен неблагоприятен ефект и че във всички случаи превозното средство или устройството за ограничаване на скоростта продължават да отговарят на изискванията; или9.1.2. да изиска протокол за допълнително изпитване от техническата служба, натоварена с провеждането на изпитванията.9.2. Потвърждението или отказът за одобрение, в които се посочва изменението, следва да се изпратят на държавите-членки съгласно процедурата, посочена в точка 4.1. по-горе.9.3. Компетентният орган, който издава разширение на одобрение, определя сериен номер на всяко уведомление, съставено за споменатото разширение.10. СЪОТВЕТСТВИЕ НА ПРОИЗВОДСТВОТО10.1. Всяко превозно средство или устройство за ограничаване на скоростта, одобрено съгласно настоящата директива, следва да е произведено, така че да съответства на одобрения тип, като отговаря на изискванията, посочени в точка 7 по-горе.10.2. С оглед да се провери дали са спазени изискванията по точка 10.1., се провеждат съответни проверки на производството.10.3. Титулярът на одобрението следва в частност:10.3.1. да гарантира наличието на процедури за ефективен контрол на качеството на превозното средство или на устройството за ограничаване на скоростта;10.3.2. да има достъп до изпитвателното оборудване, необходимо за проверка на съответствието на всеки одобрен тип;10.3.3. да гарантира, че резултатите от изпитванията се записват и че приложените документи остават на разположение в продължение на срок, който се определя съвместно с административната служба;10.3.4. да анализира резултатите от всеки тип изпитване, за да провери и гарантира постоянство на характеристиките на превозното средство или на устройството за ограничаване на скоростта, като отчита допустимите отклонения в промишленото производство;10.3.5. да гарантира, че всеки тип превозно средство или устройство за ограничаване на скоростта се подлага на достатъчно проверки и изпитвания в съответствие с процедурите, одобрени съвместно с компетентния орган;10.3.6. да гарантира, че всеки набор от проби или изпитвателни образци, които показват несъответствие с въпросния тип изпитване, водят до допълнителни проби и изпитвания. Предприемат се всички необходими мерки за възстановяване на съответствието на въпросното производство.10.4. Компетентният орган, издал типовото одобрение, може по всяко време да проверява методите за контрол на съответствието, които се прилагат във всяка производствена единица.10.4.1. При всяка инспекция на проверяващия инспектор се представят протоколите за изпитванията и за производството.10.4.2. Инспекторът може да избира произволни образци, които да изпитва в лабораторията на производителя. Минималният брой образци се определя според резултатите от проверките на самия производител.10.4.3. Когато равнището на качеството изглежда незадоволително или е необходимо да се провери валидността на изпитванията, провеждани в изпълнение на точка 10.4.2., инспекторът избира образци, които следва да се изпратят на техническата служба, провела изпитванията за типово одобрение.10.4.4. Компетентният орган може да провежда всяко изпитване, предписано в настоящата директива. Обичайната честота на инспекциите, разрешени от компетентния орган, е веднъж на всеки две години. В случай, че дадена инспекция не води до задоволителни резултати, компетентният орган следва да се увери, че незабавно са били предприети всички мерки с цел да се приведе в съответствие производството.11. САНКЦИИ ЗА НЕСЪОТВЕТСТВИЕ НА ПРОИЗВОДСТВОТО11.1. Одобрението за тип превозно средство или тип устройство за ограничаване на скоростта, издадено съгласно настоящата директива, може да бъде отнето, ако изискванията, определени в точка 7 по-горе, не са спазени.11.2. Ако държава-членка отнеме типово одобрение на ЕИО, издадено преди това от нея, тя незабавно уведомява за това останалите държави-членки, като изпраща копие на сертификата за типово одобрение на ЕИО съгласно образеца, посочен в приложение II, допълнение 2 или 4.[1] ОВ L 57, 2.3.1992 г., стр. 27.--------------------------------------------------19920331ПРИЛОЖЕНИЕ II19920331Допълнение 1+++++ TIFF ++++++++++ TIFF ++++++++++ TIFF +++++19920331Допълнение 2+++++ TIFF ++++++++++ TIFF +++++19920331Допълнение 3+++++ TIFF +++++19920331Допълнение 4+++++ TIFF ++++++++++ TIFF +++++19920331Допълнение 5Пример за маркировка за типово одобрение на ЕИО на обособен възел+++++ TIFF +++++Посочената по-горе маркировка за типово одобрение на технически възел, положена върху устройство за ограничаване на скоростта, показва, че съответният технически възел е одобрен във Франция (е2) съгласно настоящата директива под номер на типовото одобрение 001241. Първите две цифри показват, че устройството за ограничаване на скоростта е одобрено в съответствие с първоначалния вариант на настоящата директива.--------------------------------------------------19920331ПРИЛОЖЕНИЕ IIIИЗПИТВАНИЯ И ЕКСПЛОАТАЦИОННИ ХАРАКТЕРИСТИКИ1. ИЗПИТВАНИЯ НА УСТРОЙСТВОТО ЗА ОГРАНИЧАВАНЕ НА СКОРОСТТАПри поискване от кандидатстващия за одобрение, изпитванията се провеждат в съответствие с точка 1.1. и 1.2. или точка 1.3. по-долу.1.1. Измервания на изпитателна писта1.1.1. Подготовка на превозното средство1.1.1.1. В зависимост от случая, на техническата служба се представя превозно средство, представително за подлежащия на одобрение тип, или устройство за ограничаване на скоростта, представително за подлежащия на одобрение тип.1.1.1.2. Центровките на двигателя на изпитваното превозно средство, по-специално горивното подаване (карбуратор или инжекционна система), отговарят на спецификациите на производителя на превозното средство.1.1.1.3. Гумите са сработени, а налягането съответства на посоченото от производителя на превозното средство.1.1.1.4. Масата на превозното средство е заявената от производителя маса в ненатоварено състояние.1.1.2. Характеристики на изпитателната писта1.1.2.1. Изпитателната повърхност е подходяща за поддържане на постоянна скорост и е без неравни участъци. Наклоните не превишават 2 % и не се променят с повече от 1 %, с изключение на кривини.1.1.2.2. На изпитателната повърхност няма застояла вода, сняг или лед.1.1.3. Атмосферни условия1.1.3.1. Средната скорост на вятъра, измерена на височина най-малко 1 м над земята, е под 6 м/сек., а поривите на вятъра не надвишават 10 м/сек.1.1.4. Метод за изпитване на ускорението1.1.4.1. Превозно средство, което се движи със скорост 10 км/час под зададената скорост, се ускорява възможно най-много чрез пълно прилагане на положително действие върху устройството за управление на ускорителя.Това действие се поддържа най-малко 30 секунди след стабилизиране на скоростта от превозното средство. За да се установи кривата на скоростта спрямо времето, се отчита моментната скорост на превозното средство по време на изпитването и по време на действието на механизма за ограничаване на скоростта или устройството за ограничаване на скоростта, в зависимост от случая. Точността на измерване на скоростта е ± 1 %. Точността на измерване на времето е в рамките на 0,1 сек.1.1.4.2. Критерии за приемане на изпитването за ускорениеИзпитването е задоволително, ако са спазени следните условия:1.1.4.2.1. Достигнатата от превозното средство стабилизирана скорост Vstab е равна или по-ниска от зададената скорост Vset. Въпреки това се приема допуск от 5 % за стойността на Vset или 5 км/ч, в зависимост от това, коя от двете е по-голяма.1.1.4.2.2. Кратковременна реакция (виж фигура 2 от допълнението)След първото достигане на стабилизирана скорост:а) максималната скорост не надвишава стабилизираната скорост Vstab с повече от 5 %;б) нормата на промяна на скоростта не надвишава 0,5 м/сек2, измерена в продължение на повече от 0,1 сек; ив) посочените в точка 1.1.4.2.3 условия за стабилизирана скорост се постигат в рамките на 10 сек след първото достигане на стабилизираната скорост Vstab.1.1.4.2.3. Стабилизирана скорост (виж фигура 2 от допълнението)След постигане на стабилно управление на скоростта:а) скоростта не се променя с повече от 4 % от стабилизираната скорост Vstab или 2 км/ч, в зависимост от това, коя от двете е по-голяма;б) нормата на промяна на скоростта не надвишава 0,2 м/сек2, измерена в продължение на повече от 0,1 сек;в) стабилизираната скорост (Vstab) е средната скорост, изчислена за минимално време от 20 сек, което започва да се отчита 10 сек след достигане на стабилизирана скорост.1.1.4.2.4. За всяко понижаващо предавателно отношение, което позволява превишаване на ограничението на скоростта, се провеждат ускорителни изпитвания и се проверяват критериите за приемане.1.1.5. Изпитателен метод при постоянна скорост1.1.5.1. Превозното средство се управлява при пълно ускорение до достигане на постоянна скорост, след което тази скорост се поддържа без никакви промени по изпитателния участък на разстояние най-малко 400 метра. След това се повтаря измерването на средната скорост на превозното средство на същия изпитателен участък, но управлявано в обратната посока и при следване на същите процедури.Стабилизиращата скорост за цялото изпитване, описано по-горе, е средно аритметичната стойност от двете средни скорости, измерени по време на движението в двете посоки на изпитателния участък. Цялото изпитване, в т.ч. и изчисляването на стабилизиращата скорост, се провежда 5 пъти. Измерванията на скоростта са с точност до ± 1 %, а измерванията на времената са с точност до 0,1 сек.1.1.5.2. Критерии за приемане на изпитванията за постоянна скоростИзпитванията се считат за задоволителни, ако са спазени следните условия:1.1.5.2.1. Никоя от достигнатите стабилизиращи скорости Vstab не надвишава зададената скорост Vset. Въпреки това се приема допуск от 5 % от стойността на Vset или 5 км/час в зависимост от това, коя от двете е по-голяма.1.1.5.2.2. Разликите между крайните стабилизиращи скорости, получени по време на изпитванията, не надвишават 3 км/ч.1.1.5.2.3. За всяко понижаващо предавателно отношение, което теоретично позволява превишаване на ограничението на скоростта, се провеждат изпитвания при постоянна скорост и се проверяват критериите за приемане.1.2. Изпитвания на динамометричен стенд1.2.1. Характеристики на динамометричния стендНа динамометричния стенд с точност от ± 10 % се възпроизвежда инерция, еквивалентна на масата на превозното средство. Скоростта на превозното средство се измерва с точност от ± 1 %. Времето се измерва с точност до 0,1 сек.1.2.2. Метод за изпитване на ускорението1.2.2.1. Погълнатата мощност от спирачката на динамометричния стенд по време на изпитването съответства на съпротивлението на превозното средство на прогресивното движение при изпитателната/ите скорост/и. Тази мощност може да се установи с изчисления и се регулира с точност от ± 10 %. По искане на заявителя и със съгласието на компетентния орган, погълнатата мощност може алтернативно да се зададе на 0,4 Pmax (Pmax е максималната мощност на двигателя). При работа на превозното средство при скорост, която е с 10 км/час под зададената скорост, превозното средство се ускорява до максималните възможности на двигателя чрез пълно прилагане на положителното действие върху устройството за управление на ускорителя. Това действие се поддържа най-малко 20 секунди след стабилизиране на скоростта на превозното средство. За да се определи кривата на скоростта спрямо времето, се отчита моментната скорост на превозното средство по време на изпитването и по време на действието на устройството за ограничаване на скоростта.1.2.2.2. Критерии за приемане на изпитването за ускорениеИзпитването е задоволително, ако са спазени следните условия:1.2.2.2.1. Достигнатата от превозното средство стабилизирана скорост Vstab е равна или по-малка от зададената скорост Vset. Въпреки това се приема допуск от 5 % от стойността на Vset или 5 км/ч, в зависимост от това, коя от двете е по-голяма.1.2.2.2.2. Кратковременна реакция (виж фигура 2 от допълнението)След първото постигане на стабилизирана скорост:а) максималната скорост не надвишава стабилизираната скорост Vstab с повече от 5 %;б) нормата на промяна на скоростта не надвишава 0,5 м/сек2, измерена в продължение на повече от 0,1 сек, ив) посочените в точка 1.2.2.2.3 условия за стабилизираната скорост се постигат в рамките на 10 сек. след първото достигане на стабилизираната скорост Vstab.1.2.2.2.3. Стабилизирана скорост (виж фигура 2 от допълнението)След постигане на стабилно управление на скоростта:а) скоростта не се променя с повече от 4 % от стабилизираната скорост Vstab или 2 км/час, в зависимост от това, коя от двете е по-голяма;б) нормата на промяна на скоростта не надвишава 0,2 м/сек2, измерена в продължение на повече от 0,1 сек.1.2.2.2.4. За всяко понижаващо предавателно отношение, което теоретично позволява превишаване на ограничението на скоростта, се провеждат изпитвания при ускорение и се проверяват критериите за приемане.1.2.3. Изпитателен метод за изпитване при постоянна скорост1.2.3.1. Превозното средство се инсталира на динамометричния стенд. За поглъщаната от динамометричния стенд мощност, която прогресивно се променя от максималната мощност Pmax до стойност, равна на 0,2 Pmax, трябва да се спазят следните критерии за приемане. Скоростта на превозното средство се отчита за целия диапазон на мощността, описан по-горе. Максималната скорост на превозното средство се определя в този диапазон. Гореописаното изпитване и отчитане се извършва пет пъти.1.2.3.2. Критерии за приемане на изпитванията за постоянна скоростИзпитванията се считат за задоволителни, ако са спазени следните условия:1.2.3.2.1. Никоя от достигнатите стабилизиращи скорости Vstab не надвишава зададената скорост Vset. Въпреки това се приема допуск от 5 % от стойността на Vset или 5 км/час, в зависимост от това, коя от двете е по-голяма.1.2.3.2.2. Разликите между крайните стабилизиращи скорости, получени по време на изпитванията, не надвишават 3 км/ч.1.2.3.2.3. За всяко понижаващо предавателно отношение, което теоретично позволява превишаване на ограничението на скоростта, се провеждат изпитвания при постоянна скорост и се проверяват критериите за приемане.1.3. Изпитване върху изпитателен стенд за двигателиТази изпитателна процедура може да се използва само ако кандидатът може задоволително да докаже на техническите служби, че този метод е равностоен на измерването върху изпитателна писта.2. ИЗПИТВАНЕ ЗА ИЗДРЪЖЛИВОСТУстройството за ограничаване на скоростта се подлага на изпитване за издръжливост съгласно предписаната по-долу процедура. Това изпитание обаче, може да се пропусне, ако кандидатът демонстрира устойчивост на стареене.2.1. Устройството се подлага на циклично изпитване на стенд, симулиращ поведението и движението, което устройството за ограничаване на скоростта би упражнило върху превозно средство.2.2. С помощта на предоставена от производителя система за управление се поддържа работен цикъл. Схемата на цикъла е представена по-долу:+++++ TIFF +++++t0 — t1 — t2 — t3 — t4 — t5 — t6 — t7:времето за извършване на тази операция.t1 — t2 = 2 секундиt3 — t4 = 1 секундаt5 — t6 = 2 секундиt7 — t8 = 1 секундаПо-долу са описани пет вида изпитателни условия. Образците от представения за одобрение тип устройство за ограничаване на скоростта (УОС) се подлагат на изпитателни условия съгласно следната таблица:| 1-во УОС | 2-ро УОС | 3-то УОС | 4-то УОС |Изпитателно условие 1 | х | | | |Изпитателно условие 2 | | х | | |Изпитателно условие 3 | | х | | |Изпитателно условие 4 | | | х | |Изпитателно условие 5 | | | | х |2.2.1. Изпитателно условие 1: изпитвания при температура на околната среда (293 К ± 2 К); брой на циклите: 50000.2.2.2. Изпитателно условие 2: изпитвания при високи температури.2.2.2.1. Електронни компонентиКомпонентите преминават през циклично изпитване в климатична камера. По време на цялата процедура се поддържа температура от 338 К ± 5 К. Брой на циклите: 12500.2.2.2.2. Механични компонентиКомпонентите преминават през циклично изпитване в климатична камера. По време на цялата процедура се поддържа температура от 373 К ± 5 К. Брой на циклите: 12500.2.2.3. Изпитателно условие 3: изпитвания при ниска температура.По време на цялата процедура в климатичната камера, която се използва за кондициониране 2, се поддържа температура от 253 К ± 5 К. Брой на циклите: 12500.2.2.4. Изпитателно условие 4: изпитване в солена среда. Прилага се само за компоненти, които са изложени на пътните условия на околната среда.Устройството преминава през циклично изпитване в камера със солена среда. Концентрацията на натриев хлорид е 5 %, а вътрешната температура на климатичната камера е 308 К ± 5 К. Брой на циклите: 12500.2.2.5. Изпитателно условие 5: вибрационно изпитване2.2.5.1. Устройството за ограничаване на скоростта се монтира подобно на начина на монтирането му на превозното средство.2.2.5.2. Синусоидните трептения се прилагат във всичките три плоскости; логаритмичната развивка е една октава в минута.2.2.5.2.1. Първо изпитване: честотен обхват 10—24 Хц, амплитуда ± 2 мм.2.2.5.2.2. Второ изпитване: честотен обхват 24—1000 Хц за технически възли, които се монтират на шасито и в кабината, входящо захранване 2,5 g. За технически възли, които се монтират на двигателя, входящото захранване е 5 g.2.3. Критерии за приемане на изпитването за издръжливост2.3.1. В края на изпитването за издръжливост не се наблюдава промяна в експлоатационните характеристики на устройството по отношение на зададената скорост.2.3.2. Все пак, ако по време на някое от изпитванията за издръжливост настъпи повреда в устройството, по искане на производителя може да се представи второ устройство, което да се подложи на въпросните изпитвания за издръжливост.19920331Допълнение1. АСИМПТОТНА КРИВА+++++ TIFF +++++Фигура 1В този случай, Vset = Vmax; трябва да се спази само изискването за максимална скорост.2. КРИВА НА ОСЦИЛАЦИЯ+++++ TIFF +++++Фигура 2speed30 s minimum1.05 VstabVmaxVstab4 % VstabVfixМаксимална извивка = 0,5 м/ceк2Максимална извивка = 0,2 м/ceк210 s maximum0,9 VfixtimeVmax е максималната скорост, достигната от превозното средство през първия полупериод на кривата за реакция.Vstab е стабилизираната скорост на превозното средство. Тя представлява средната скорост, изчислена по време на минимален период от 20 секунди, който започва да се отчита 10 секунди след достигане на стабилизиращата скорост.--------------------------------------------------